
RAPORT DE SPECIALITATE

Subsemnatul Cardoşi Nicolae, director al Direcției de Asistență Socială Boldeşti-Scăeni, analizând Proiectul de Hotărâre privind aprobarea Planului anual de acțiune privind serviciile sociale administrate şi finanțate din bugetul local al oraşului Boldeşti-Scăeni, constat că acesta a fost elaborat în conformitate cu prevederile:
- art. 112 alin. (3) lit. b) din Legea asistenţei sociale nr. 292/2011 conform cărora autorităţile administraţiei publice locale au obligația de a elabora un Plan anual de acţiune privind serviciile sociale administrate şi finanţate din bugetul consiliului local,
- H.G. nr. 797/2017 pentru aprobarea regulamentelor cadru de organizare și funcționare ale serviciilor publice de asistență socială și a structurii orientative de personal, cu modificările şi completările ulterioare 
- Planului de acţiune pentru implementarea Strategiei de dezvoltare pe termen mediu a serviciilor sociale pentru perioada 2019-2024 aprobat prin H.C.L. nr. 177/18.12.2018. 
Planul anual de acțiune privind serviciile sociale se supune aprobării consiliului local şi cuprinde date detaliate privind numărul şi categoriile de beneficiari, serviciile sociale existente, serviciile sociale propuse pentru a fi înfiinţate, programul de contractare a serviciilor din fonduri publice, bugetul estimat şi sursele de finanţare. 

Faţă de cele de mai sus consider că iniţierea proiectului de hotărâre este în acord cu prevederile legale menționate.

